stanford-oval/wikipedia huggingface dataset:
קישלה
הערות שוליים

↑  שלומי שטרית ואורי קוסובסקי, משטרת ישראל בשביל ישראל: מבני משטרה היסטוריים בארץ ישראל, ירושלים, 2013, עמ' 279-275
↑  צכע את כלא־הקישלה, על המשמר, 14 במאי 1959
↑  תחנת המשטרה בעיר העתיקה תשכון בבניין ה"קישלה" לשעבר, דבר, 8 בינואר 1968
כלא ה"קישלה" - מיפקדת משטרת הקריה, למרחב, 8 בפברואר 1968
↑  ה"קישלה" בעיר העתיקה מאוכלסת כבר בעצירים, למרחב, 19 ביוני 1967
↑  מאושרים ופריירים במכירה הפומבית של הקישלה, כל העיר, 11 בינואר 1980
↑  ייהרס אגף ה"קישלה" המכער מגדל דוד, דבר, 24 ביולי 1968
↑  רן לוי , הקישלה ואוצר המלך הורדוס, כל העיר, 13 בינואר 1984
↑  נועם דביר, מבית מעצר לאכסניית תרבות: הקישלה ישופץ ויארח מופעים, באתר הארץ, 3 בינואר 2011
↑  רן לוי, אוצר מתחת לקישלה, כל העיר, 6 בינואר 1984
1 2  דליה שחורי, "הארמון חולק לאולמות משתה עצומים... נפלאות היו התקרות", באתר הארץ, 2 בדצמבר 2001
↑  נעמה ריבה, 40 מיליון דולר כדי לרענן את סביבת העיר העתיקה, באתר הארץ, 14 במאי 2018
↑  גיא ליברמן, האחים נקש קיבלו היתר לבניית מלון בוטיק על שטח מבנה "הקישלה" ביפו, באתר TheMarker‏, 18 ביוני 2009
נעמה ריבה, הקישלה של יפו הופכת למלון פאר שמסתיר את המסגד המפורסם, באתר Xnet‏, 24 באוגוסט 2013
↑  'הקישלה' בחיפה תחוסל, זמנים, 28 במרץ 1954
| אתרי הרובע הארמני |
| --- | --- | --- |
| רחובות ושערים | שער יפו • שער ציון • רחוב הפטריארכיה הארמנית • רחוב סנט ג'יימס • כיכר עומר אבן אל ח'טאב |  |
| אתרים | מגדל דוד • המוזיאון הארמני • מוזיאון הדגמים של קונרד שיק • קישלה |  |
| אתרים נוצריים | כנסיית המשיח • מנזר מרקוס הקדוש • הפטריארכיה הארמנית של ירושלים • קתדרלת יעקב הקדוש |  |
| אתרים יהודיים | ישיבת ברכת התורה |  |
טקס פתיחת תחנת העיר העתיקה ברחבת הקישלה, 31.7.1967
קופה מרכזית לפיצויים

קופה מרכזית לפיצויים היא קופת גמל, שנועדה לשימושם של מעסיקים לשם צבירת כספים לתשלום פיצויי פיטורים לעובדיהם.
חוק פיצויי פיטורים קובע שעובד שפוטר לאחר שעבד שנה לפחות במקום עבודתו זכאי לפיצויי פיטורים בגובה משכורת חודש בגין כל שנת עבודה. זכות זו קיימת גם למי שהתפטר בנסיבות מיוחדות המפורטות בחוק, ובמסגרת הסכמי העבודה ניתנת לעיתים זכות זו גם למי שהתפטר בנסיבות רגילות. חובה זו של המעסיק מצטברת לסכומים נכבדים, ולכן נדרש פתרון שיבטיח צבירת כספים שייועדו למטרה זו.
אחד הפתרונות שניתנו לכך, החל משנות ה-60 של המאה ה-20, הוא קופה מרכזית לפיצויים - קופת גמל שבה המעסיק מפקיד מדי חודש 8.33% מהמשכורת ששילם באותו חודש - סכום השווה בקירוב לחבות הפיצויים שנוצרה באותו חודש. הפקדה זו, בהתאם לכללים שנקבעו בתקנות מס הכנסה (כללים לאישור וניהול קופות גמל) נחשבה להוצאה מוכרת, כך שהיה בה גם יתרון מיסוי. כאשר עובד סיים את עבודתו תוך זכאות לפיצויי פיטורים, משך המעסיק את סכום הפיצויים מהקופה ושילם אותו לעובד.
מסלול אחר להתמודדות עם חובת תשלום הפיצויים הוא הפקדת 8.33% מהמשכורת ששולמה מדי חודש בקופת פיצויים אישית על שם העובד. כיוון שמרבית ההסכמים לביטוח פנסיוני חייבו הפקדה של 6% בקופת פיצויים אישית התקיים גם פתרון משולב: 6% הופקדו בקופת פיצויים אישית, ו-2.33% הנותרים הופקדו בקופה מרכזית לפיצויים.
בשנת 2008, בתיקון 3 לחוק הפיקוח על שירותים פיננסיים (קופות גמל), החל מהלך לסגירתן של הקופות המרכזיות לפיצויים. מהלך זה נעשה בעקבות החובה להעניק ביטוח פנסיוני לכל עובד, ביטוח שחלקו מבוסס על הפקדה של לפחות 72% מחבות הפיצויים החודשית בקרן פיצויים על שם העובד. במסגרת מהלך זה נאסרה הפקדה של כספים לעובדים חדשים בקופה מרכזית לפיצויים, והותר המשך הפקדה, עד סוף שנת 2010, לעובדים שכבר נצברו בגינם כספים בקופות אלה. הקופות הקיימות המשיכו לפעול עד למשיכת כל הכספים מתוכן. בשנת 2017 פרסמה רשות המיסים הנחיות למשיכה או העברה של היתרות שנותרו בקופות מרכזיות לפיצויים.
הערות שוליים

↑   תקנות מס הכנסה (כללים לאישור ולניהול קופות גמל), תשכ״ד–1964, ספר החוקים הפתוח, באתר ויקיטקסט
↑  חוק הפיקוח על שירותים פיננסיים (קופות גמל) (תיקון מס' 3), התשס"ח-2008, ס"ח 2130 מ-28 בינואר 2008
מבזק מס 2008/4 : הרפורמה בשוק הפנסיוני יצאה לדרכה – החל מינואר 2008, באתר של "PwC קסלמן וקסלמן", 13 בפברואר 2008
↑  חוזר מס הכנסה מספר 4/2017 רשות המיסים - יתרות צבורות בקופה מרכזית לפיצויים, באתר רשות המסים בישראל, 11 ביוני 2017
חוזר מס הכנסה מספר 4/2017 בנושא: יתרות צבורות בקופה מרכזית לפיצויים – עדכון, באתר רשות המסים בישראל, 6 במרץ 2018
קיירנוז'יה

קיירנוז'יה (בפולנית: Kiernozia) הוא כפר במחוז לוביץ' שבפרובינציית לודז' בפולין, כ-20 ק"מ צפונית ללוביץ', בו התקיימה עד השואה קהילה יהודית.
תולדות היישוב

היישוב נזכר לראשונה בשנת 1219, ובמשך השנים היה בבעלות משפחות אצולה פולניות. בשל מיקומו על הדרך שבין לוביץ' ופלוצק הפך היישוב למרכז מסחר ומלאכה לסביבתו, ונקבעו בו ימי שוק. בשנת 1567 הוענקו ליישוב זכויות עיר, שניטלו ממנו בהמשך.
יהודי קיירנוז'יה

יהודים ישבו בכפר מהמאה ה-19. בין מלחמות העולם נמנו ביישוב כ-300 יהודים, קרוב למחצית מתושביו, ופעל בו קן של תנועת בית"ר.
עם פרוץ מלחמת העולם השנייה הופצץ הכפר בידי הגרמנים, וכ-20 מיהודיו נפגעו. בימים אלו נמלטו מהכפר יהודים רבים מזרחה. עם כניסת הגרמנים ליישוב ב-18 בספטמבר 1939, גירשו אלו את כל תושביו לז'יכלין, שם הופרדו היהודים, הוחזקו תחת כיפת השמיים, והועסקו בעבודות כפייה. כאשר הורשו היהודים לשוב לקיירנוז'יה, מצאו כי בתיהם נבזזו.
במרץ 1940 רוכזו יהודי היישוב בגטו צפוף ומגודר שהוקם בו, ממנו נלקחו הגברים מגיל 15 לעבודות כפייה יום-יומיות. ב-1 ביולי 1940 הובאו לגטו שבכפר 240 יהודים נוספים מהסביבה, ובדצמבר 1940 נמנו בו כ-650 יהודים. במרץ 1941 גורשו כל יושבי הגטו שביישוב לגטו ורשה, וגורלם שם היה כגורל יתר יושבי המקום.
אנדרטה לזכר יהודי לוביץ', בולימוב וקרנוז'ה שנספו בשואה, בבית העלמין בחולון
קוניהיקו קודאירה

| --- | --- |

 לידה:  16 במרץ 1915 טוקיו, יפן 
 פטירה:  26 ביולי 1997 (בגיל 82) קופו, יפן 
 שם לידה:  小平 邦彦 
 ענף מדעי:  גאומטריה אלגברית 
 מקום לימודים:  אוניברסיטת טוקיו (1938)  אוניברסיטת טוקיו (1941) 
 מנחה לדוקטורט:  Shokichi Iyanaga 
 מוסדות:  אוניברסיטת ג'ונס הופקינס (1950–1951)  המכון למחקר מתקדם (1957–1961)  אוניברסיטת הרווארד (1961–1962)  אוניברסיטת ג'ונס הופקינס (1962–1965)  אוניברסיטת טוקיו (1967–1975)  אוניברסיטת פרינסטון (1952–1957)  המכון למחקר מתקדם (1949–1950)  המכון למחקר מתקדם (1951–1952)  אוניברסיטת טוקיו (1941–1949)  אוניברסיטת סטנפורד (1965–1967)  אוניברסיטת גקושואין (1975–1985) 
 תלמידי דוקטורט:  Walter Baily, James Morrow, Arnold Samuel Kas, Yoichi Miyaoka, Shigeru Iitaka, John Joseph Wavrik 
 פרסים והוקרה:  מדליית פילדס (1954)  פרס וולף למתמטיקה (1984)  מסדר התרבות (1957)  פרס האקדמיה של יפן (1957) 
 
קוניהיקו קודאירה (ביפנית: 小平 邦彦‏; 16 במרץ 1915 - 26 ביולי 1997) היה מתמטיקאי יפני. זכה במדליית פילדס בשנת 1954 על תרומתו בתחום הגאומטריה אלגברית ועל אנליזה מרוכבת.
ביוגרפיה

קוניהיקו נולד בשנת 1915 בטוקיו. אביו, גונ-איצ'י קודאירה (1884–1976), היה דמות מפתח במשרד החקלאות בשנות השלושים ובין השנים 1938–1939 כיהן כסגן שר החקלאות. עם פרישתו ממשרד החקלאות, הוא נבחר לדיאט של יפן במהלך מלחמת העולם השנייה. אמו, איצ'י קודאירה (1894–1993), הייתה בתו של המחנך והפוליטיקאי קיוג'י קנאי. אחיו הצעיר של קודאירה, נובוהיקו (1919-), הוא יועץ טכנולוגי מדעי בתחום המטאורולוגיה. קודאירה למד באוניברסיטת טוקיו, קיבל תואר ראשון במתמטיקה בשנת 1938, ותואר ראשון בפיזיקה בשנת 1941. באפריל 1949, הוא קיבל תואר שלישי במתמטיקה בהנחייתו של שוקיצ'י איינגה. במאי 1943, נשא קודאירה את סאיקו איינגה לאישה, ונולדו להם שלושה ילדים.
בשנת 1949 קיבל קודאירה הזמנה מהרמן וייל להצטרף כעמית למכון למחקר מתקדם בפרינסטון ניו ג'רזי, שם נשאר עד 1961. לאחר שורת מינויים באוניברסיטת הרווארד, אוניברסיטת ג'ונס הופקינס, ואוניברסיטת סטנפורד, חזר קודאירה לאוניברסיטת טוקיו בשנת 1967. בין השנים 1971–1973 כיהן קודאירה כדקאן האוניברסיטה. בשנות חייו המאוחרות גילה קודאירה עניין בהוראת המתמטיקה, ולימד באוניברסיטת גקושואין עד פרישתו לגמלאות בשנת 1985. בזמן זה כתב סדרת ספרי לימוד במתמטיקה לבתי ספר תיכון אשר תורגמו לאנגלית. הוא נפטר בעיר קופו ב-26 ביולי 1997, בגיל 82.
ביוגרפיה > מוזיקה

קודאירה היה פסנתרן למשך כל חייו, אך לקראת מותו התחרש, וזה פגע בו מאוד.
מחקריו

קודאירה ערך מחקרים רבים בנושא אינטגרלים הרמוניים ופיתח את תיאורית היריעות המרוכבות, שהשפיעה רבות על עולם הגאומטריה האלגברית ואנליזה מרוכבת. הוא חקר יריעות רימניות ויריעות קלריות, ובתחום זה הגיעה קודאירה להישגים חשובים ביותר. עליהם זכה במדליית פילדס. במשך שנים רבות הוא שיתף פעולה עם מתמטיקאי אמריקאי, דונלד קלייטון ספנסר, ויחד פיתחו תאוריה על דפורמציה של יריעות מרוכבות. קודאירה אחראי להוכחה של משפט רימן-רוך עבור פונקציות רבות משתנים.
מחקריו > פרסים ומדליות

במהלך השנים זכה קודאירה בפרסים רבים:
מדליית פילדס (1954)
פרס אקדמיית יפן (1957)
פרס מסדר התרבות (1957)
פרס וולף (1985)
קודאירה נבחר כחבר האקדמיה הלאומית של יפן (1965), וחבר כבוד בחברה למתמטיקה של לונדון (1979).
הערות שוליים

1 2  Shiing-shen Chern, Friedrich Hirzebruch, Wolf Prize in Mathematics, volume 1, world scientific, 2000
1 2 3 4  Kodaira Kunihiko, Encyclopædia Britannica
1 2 3  Notable Alumni: Kunihiko Kodaira, Tokyo University: The School of Science
↑  Smith, Kerry Douglas, A Time of Crisis: Japan, the Great Depression, and Rural Revitalization, Harvard University Asia Center
| זוכי מדליית פילדס |
| --- | --- | --- |
| המאה ה־20 | אלפורס, דאגלס (1936) • סלברג, שוורץ (1950) • סר, קודאירה (1954) • רות, תום (1958) •  הרמנדר, מילנור (1962) • גרותנדיק, כהן, סמייל, עטיה (1966) • בייקר, הירונקה, נוביקוב, תומפסון (1970) • בומביירי, ממפורד (1974) • דלין, מרגוליס, פפרמן, קווילן (1978) • יאו, קון, ת'רסטן (1982) • דונלדסון, פאלטינגס, פרידמן (1986) •  ג'ונס, דרינפלד, ויטן, מורי (1990) • בורגיין, זלמנוב, יוקוז, ליון (1994) • בורכרדס, גוורס, מקמולן, קונטסביץ' (1998) |  |
| המאה ה־21 | וויבודסקי, לפורג (2002) • אוקונקוב, ורנר, טאו, פרלמן (2006) • וילאני, לינדנשטראוס, סמירנוב, צ'או (2010) • אבילה, בהרגבה,  היירר, מירזאח'אני (2014) • בירקאר, ונקאטש, פיגאלי, שולצה (2018) • דומיניל-קופן, הא, מיינרד, ויזובסקה (2022) |  |
| --- | --- |
בקרת זהויות :  NLI: 987007319251605171  BnF: cb121957505 (data)  CiNii: DA00246576  GND: 118777645  ISNI: 0000 0001 0930 8755  LCCN: n50042630  MGP: 20660  NDL: 00033756  NKC: xx0035804  NLK: KAC201429583  NTA: 069368481  SELIBR: 194023  SUDOC: 03056820X  VIAF: 108188925   WorldCat (עם VIAF): 108188925
קליס

ערך זה עוסק בזמרת אמריקאית. אם התכוונתם למשמעות אחרת, ראו .
| --- | --- |

קליס מופיעה,2011
 לידה:  21 באוגוסט 1979 (בת 45) ניו יורק, ארצות הברית
 שם לידה:  קליס רוג'רס
 שם במה:  Kelis 
 מוקד פעילות:  ארצות הברית 
 תקופת הפעילות:  מ-1997
 מקום לימודים:  קורדון בלו, תיכון לגארדיה, Manhattan Country School 
 עיסוק:  זמרת, כותבת שירים
 סוגה:  רית'ם אנד בלוז, פופ,ניאו סול, דאנס אלקטרוני, היפ הופ, אלקטרו,
 חברת תקליטים:  נינג'ה טיון, לה-פייס רקורדס, ויל.איי.אם מיוזיק גרופ, גפן רקורדס, ג'ייב רקורדס, אריסטה רקורדס, Star Trak Entertainment, אינטרסקופ רקורדס, וירג'ין רקורדס, BMG רייטס מנג'מנט 
 בן או בת זוג:  נאס (8 בינואר 2005–21 במאי 2010) 
 www.iamkelis.com
 פרופיל ב-IMDb
 
קליס רוג'רס (באנגלית: Kelis Rogers; נולדה ב-21 באוגוסט 1979), הידועה בשמה הפרטי בלבד קליס, היא זמרת-יוצרת ושפית אמריקאית, זכתה בפרס המוזיקה הבריטית והייתה מועמדת פעמיים לפרס גראמי. עשרה משיריה הגיעו ל-עשרת הגדולים במצעד הסינגלים הבריטי.
בשנת 2005 התחתנה עם הראפר נאז, באפריל 2009 הגישה בקשה לגירושים כאשר היא בחודש השביעי להריונה בשל אלימות זוגית. ב-22 ביולי של אותה שנה ילדה את בנה נייט. בסופו של דבר הזוג התגרש ב-29 במאי 2010.
בשנת 2014 התחתנה עם הצלם מייק מורה, יחד נולדו להם 2 ילדים, בן ובת. בשנת 2022 נפטר בעלה בגיל 37 בלבד ממחלת הסרטן.
באוגוסט 2011 הופיעה בישראל. בפברואר 2015 חזרה לישראל וערכה שתי הופעות במועדון הזאפה בהרצליה. בשנת 2021, התארחה בתוכנית הבישול של סלינה גומז, "סלינה + שף".
דיסקוגרפיה > אלבומי אולפן

1999: Kaleidoscope
2001: Wanderland
2003: Tasty
2006: Kelis Was Here
2010: Flesh Tone
2014: Food
דיסקוגרפיה > אלבומים אחרים - אוספים

2008: The Hits
2014 Live in London
הופעות > סיבובי הופעות

2004: Tasty Down Under Tour
2010: All Hearts Tour
2014: Intimate Venues Tour
הערות שוליים

↑  'Milkshake' Singer Kelis Files for Divorce, באתר המגזין פיפל, 30 באפריל 2009
↑  Nas & Kelis -- Officially Divorced!, באתר TMZ, ‏25 במאי 2010
↑  וואלה! סלבס צילום: שוקה כהן‏, קליס בישראל, באתר וואלה, 11 באוגוסט 2011
↑  נטליה ירמין, בטוחה ונינוחה: קליס החדשה עושה מה שבא לה, באתר nrg‏, 7 בפברואר 2015
↑  HBO Max Debuts New Trailer and Key Art for Max Original SELENA + CHEF Season Two, Premiering Jan. 21, Pressroom (באנגלית)
| --- | --- |
בקרת זהויות :  BnF: cb14044541g (data)  GND: 135157927  ISNI: 0000 0000 7841 2284  LCCN: no2002050902  MusicBrainz: 1239d1bc-cc09-43e0-bcd0-374f60346138  NKC: xx0021007  SUDOC: 084292040  VIAF: 85433353   WorldCat (עם VIAF): 85433353 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
קספר (ויומינג)

קספר (באנגלית: Casper) היא בירת מחוז נטרונה במדינת ויומינג בארצות הברית. קספר נמצאת למרגלות הר קספר, בקצה הצפוני של רכס הרי לאראמי, ועל גדות נהר נורת פלאט (North Platte). בעיר מתגוררים כ-55,000 תושבים (נכון ל-2010), מה שהופך אותה לעיר השנייה בגודל אוכלוסייתה בוויומינג, אחרי שאיין, בירת ויומינג. במטרופולין של העיר מתגוררים 75,450 תושבים (נכון ל-2010).
היסטוריה

באזור בו נמצאת היום קספר שכן מוצב של צבא ארצות הברית שנפתח ב-1859. ב-1865, במהלך קרבות עם האינדיאנים באזור, נהרג חייל בשם קַסְפַּר קולינס. כעבור מספר חודשים שם המוצב שונה לפורט קולינס כהוקרה לקספר קולינס. המוצב ננטש ב-1867.
בשנים שלאחר מכן החלו מהגרים להתיישב באזור המוצב וההתיישבות קיבלה את השם קַסְפֶּר, עיוות של שם המוצב כתוצאה משגיאת כתיב במסמכים של הקמת ההתיישבות.
כלכלה

קספר היא מרכז מסחרי אזורי בוויומינג. הכלכלה המקומית מסתמכת בעיקר על תעשיית הנפט מאז גילויו באזור בסוף המאה ה-19.
תחבורה

את העיר משרת נמל התעופה הבינלאומי קספר-מחוז נטרונה, הנמצא במרחק של 11 קילומטרים צפון-מערבית לעיר.
קספר נמצאת על מסלול כביש בין-מדינתי 25, המקשר בין מדינת ניו מקסיקו בדרום ובין צפון ויומינג.
הערות שוליים

1 2  אתר American FactFinder של לשכת מפקד האוכלוסין של ארצות הברית.
1 2  אוכלוסייה במטרופולינים לפי מפקד 2010 והערכות אוכלוסייה ב-2011, לשכת מפקד האוכלוסין של ארצות הברית.
| דגל ויומינג מדינת ויומינג |
| --- | --- | --- |
| בירת המדינה | שאיין |  |
| אזורים גאוגרפיים | אזור פאודר ריבר |  |
| היישובים הגדולים ביותר | שאיין • קספר • לאראמי • ג'ילט • רוק ספרינגס • שרידן • גרין ריבר • אבנסטון • ריברטון • ג'קסון • קודי • רולינס • לאנדר • טורינגטון • פאוול דאגלס • וורלאנד • באפלו • ויטלנד • מילס |  |
| נושאים נוספים | מחוזות • סמלים • היסטוריה • דמוגרפיה • יהדות ויומינג |  |
| --- | --- |
בקרת זהויות :  NLI: 987007548048605171  GND: 4085168-0  LCCN: n80060901  MusicBrainz: 7fad7609-6daa-48c7-8ac1-783116ca5ae1  NARA: 10042242  VIAF: 240345842   WorldCat (עם VIAF): 240345842
קיירין

קיירין (ביפנית: 競輪 מילולית "מרוץ אופניים") הוא סוג של מרוץ אופניים מואץ שבו רוכבי אופניים במסלול ספרינט מתחרים על הניצחון לאחר התחלה מבוקרת מהירות מאחורי מוביל ממונע או לא ממונע. הוא פותח ביפן סביב שנת 1948 למטרות הימורים והפך לאירוע רשמי באולימפיאדת 2000 בסידני, אוסטרליה.
מרוץ קיירין בקנאגאווה, 2023
הרוכבים משתמשים באופניים עם הילוך קבוע וללא בלמים. המרוצים הם בדרך כלל באורך של 1.5 קילומטרים, 6 הקפות במסלול של 250 מטר, 4 הקפות במסלול של 333 מטר או 4 הקפות במסלול של 400 מטר. נקבעות עמדות התחלה לרוכבי הספרינט מאחורי המוביל, שהוא בדרך כלל אופנוע, אך יכול להיות גם דרני, אופניים חשמליים או אופני טנדם. הרוכבים חייבים להישאר מאחורי המוביל במשך 3 הקפות על מסלול של 250 מטר. המוביל מתחיל במהירות של 30 קמ"ש, ומעלה אותה בהדרגה ל-50 קמ"ש עד ההקפה האחרונה שלו. המוביל עוזב את המסלול 750 מטר לפני סיום המרוץ (3 הקפות על מסלול של 250 מטר). מהירות הסיום של המנצח יכולה לעלות על 70 קמ"ש.
מרוצי קיירין תחרותיים נערכים במספר סיבובים עם גמר אחד. חלק מהרוכבים המודחים יכולים לנסות שוב במקצי ניחומים.
אליפויות עולם

קיירין הוא תחרות באליפות העולם לגברים של איגוד הבין-לאומי לאופניים מאז 1980 וחלק מאליפות העולם לנשים מאז 2002. דני קלארק מאוסטרליה ולי נא מסין היו אלופי העולם הראשונים. אלופי העולם לגברים ולנשים בשנת 2019 הם מתייס בוכליי מהולנד ולי וי סזה מהונג קונג.
אולימפיאדה

קיירין החל להיות חלק מתחרויות האולימפיאדה באולימפיאדת הקיץ של שנת 2000  לאחר שהתקבל לאולימפיאדה בדצמבר 1996. האירוע לנשים נוסף באולימפיאדת של שנת 2012 בלונדון.
ביולי 2008 חקירה של BBC News מצאה ראיות לכך שלאחר קבלת הקיירין לאולימפיאדה, דרשה התאחדות האופניים הבינלאומית (UCI) בכתב מאיגוד הקיירין היפני לתמוך בפרויקטים של ה-UCI "במונחים חומריים"; במהלך תקופה מסוימת האיגוד העניק ל-UCI סכום של 3 מיליון דולר ארצות הברית בהתחשבות ב"יחסים המצוינים שיש ל-UCI עם נציגי התנועה האולימפית". ה-UCI ונשיאו דאז, היין ורברוגן, הכחישו כל עוולה.
באולימפיאדת טוקיו 2020, מרוץ הקיירין לגברים התקיים ב-7 וב-8 באוגוסט 2021, עם 30 רוכבים מ-18 מדינות, והמדליה הזהב הוענקה לג'ייסון קני מבריטניה. מרוץ הקיירין לנשים התקיים ב-4 וב-5 באוגוסט 2021, עם 29 רוכבות מ-18 מדינות, והמדליה הזהב הוענקה לשאנה בראספנינקס מהולנד.
הערות שוליים

↑  In Japan, kanji 競輪 generally means the original Japanese Keirin, while katakana ケイリン is often used for the modified international version of the sport.
↑  "Cycling Track Equipment and History". נבדק ב-7 באוגוסט 2012. {{cite web}}:  (עזרה)
↑  "Cycling cash linked to Olympics". BBC News. 27 ביולי 2008. {{cite news}}:  (עזרה)
↑  "Cycling cash linked to Olympics". BBC News. 27 ביולי 2008. {{cite news}}:  (עזרה)
| --- | --- |
בקרת זהויות :  NDL: 00565371
קיירנס

| --- | --- |

 מדינה:  אוסטרליה אוסטרליה
 מדינה:  קווינסלנד קווינסלנד
 תאריך ייסוד:  1876
 על שם:  William Cairns 
 שטח:  488.1 קמ"ר
 גובה:  7.0 מטרים
 אוכלוסייה:  ‏
  ‑ בעיר:  146,778 (2014)
  ‑ צפיפות:  250.9 נפש לקמ"ר (2012)
 קואורדינטות:  16°55′32″S 145°46′31″E﻿ / ﻿16.925555555556°S 145.77527777778°E﻿ / -16.925555555556; 145.77527777778 
 www.cairns.qld.gov.au
  מפת מיקום  מפה מפורטת   (למפת אוסטרליה מוגדלת) בריזבן סידני קנברה מלבורן הובארט אדלייד פרת' דרוויןקיירנס(למפת אוסטרליה רגילה) בריזבן סידני קנברה מלבורן הובארט אדלייד פרת' דרוויןקיירנס(למפת קווינסלנד רגילה) בריזבן גולד קוסט טאונסוויל מאקאי רוקהאמפטון מאונט איסה ט. ה צ פ ו נ י ת  אוסטרליה הדרומית  ניו סאות' ויילס פפואה גינאה החדשה  מפרץ קרפנטאריה  ים האלמוגיםקיירנס(למפת קווינסלנד מוגדלת) בריזבן גולד קוסט טאונסוויל מאקאי רוקהאמפטון מאונט איסה ט. ה צ פ ו נ י ת  אוסטרליה הדרומית  ניו סאות' ויילס פפואה גינאה החדשה  מפרץ קרפנטאריה  ים האלמוגיםקיירנס  he tabBackground:;tabBorder:#aaa;defaultTab:0;
 
קיירנס (באנגלית: Cairns) היא עיר בחלקה הצפוני של קווינסלנד שבאוסטרליה. העיר נוסדה בשנת 1876 ונקראה על שמו של ויליאם וולינגטון קיירנס, מושל קווינסלנד. היא הוקמה כדי לשמש תחנה בדרכם של כורי זהב שעשו את דרכם לנהר ההודג'קינסון, אך מאוחר יותר חלה ירידה באוכלוסיית העיר לאחר שנמצא נתיב נוח יותר למכרות הזהב. בהמשך נסללה אליה מסילת רכבת והיא הפכה לנמל ליצוא קנה סוכר, זהב, מחצבים שונים נוספים ותוצרת חקלאית מהאזור. נכון ל-2019 אוכלוסיית העיר מונה 153,951 נפש.
קריינס ממוקמת כ-1,700 ק"מ מבריסביין ו-2,700 ק"מ מסידני. היא מהווה יעד לתיירות חוץ בזכות האקלים הטרופי שלה ובנוסף משמשת נקודת מוצא לנוסעים לשונית המחסום הגדולה ולצפון קווינסלנד.
היסטוריה

קודם להתיישבות האירופאית היה האזור מיושב על ידי שבטים אבוריג'ינים. ב-1770, ג'יימס קוק מיפה לראשונה את האזור וקרא לו מפרץ טריניטי (Trinity Bay). משלחות סקר שהגיעו למקום 100 שנים לאחר מכן ציינו את המקום כמתאים להקמת נמל.
במלחמת העולם השנייה שימשה קיירנס כבסיס לפעולות של כוחות ההגנה של אוסטרליה לפעולות באוקיינוס השקט.
ערים תאומות

פפואה גינאה החדשה לאה, פפואה גינאה החדשה (מ־1984)
יפן אויאמה, יפן (מ־2006)
לטביה ריגה, לטביה (מ־1990)
ארצות הברית סקוטסדייל, אריזונה, ארצות הברית (מ־1987)
קוריאה הדרומית סונגנאם, קוריאה הדרומית
קליסטה פלוקהארט

| --- | --- |

פלוקהארט, 2009
 לידה:  11 בנובמבר 1964 (בת 59) פריפורט, אילינוי, ארצות הברית ארצות הברית
 שם לידה:  Calista Kay Flockhart 
 מדינה:  ארצות הברית 
 תקופת הפעילות:  מ-1989
 מקום לימודים:  בית הספר לאמנויות מייסון גרוס  אוניברסיטת ראטגרס  Shawnee High School 
 בן או בת זוג:  האריסון פורד (15 ביוני 2010–?) 
 מספר צאצאים:  1 
 פרסים והוקרה:  פרס עולם התיאטרון (1995)  פרס גלובוס הזהב לשחקנית הטובה ביותר בסדרת קומדיה או סדרה מוזיקלית (1998) 
 פרופיל ב-IMDb
 
קליסטה קיי פלוקהארט (באנגלית: Calista Kay Flockhart; נולדה ב-11 בנובמבר 1964) היא שחקנית אמריקאית, הידועה בעיקר בזכות גילום הדמות הראשית בסדרת הטלוויזיה "אלי מקביל"; תפקיד אשר הקנה לה פרס גלובוס הזהב מתוך 5 מועמדויות ו-3 מועמדויות לפרס אמי.
נעוריה

פלוקהארט נולדה באילינוי שבארצות הברית. אחות לגארי ובתם של קיי ורונאלד פלוקהארט, מורה לאנגלית ומפקח בתאגיד המזון קראפט. בגלל עבודתו של אביה במפעל המזון נאלצה המשפחה לעבור מיקום פעמים רבות.
בילדותה כתבה מחזה בשם "ארץ הצעצועים" והופיעה לפני קהל קטן באירועים משפחתיים.
פלוקהארט למדה בתיכון מקומי בעיירה בניו ג'רזי. לאחר סיום לימודיה בשנת 1983 התקבלה לבית ספר לאמנויות ולמשחק בניו ג'רזי. המורה שלה למשחק זיהה את כישרון המשחק שלה ונתן לה תפקיד ראשי במחזה בשנתה השנייה באוניברסיטה, תפקיד ששמור בדרך כלל לבוגרי השנה האחרונה. פלוקהארט סיימה את לימודיה בשנת 1988 עם תואר בתיאטרון, אחת מתוך מעטים שסיימו את הקורס.
בשנת 1989 עברה להתגורר בניו יורק, שם גרה עד 1997 עם עוד שלוש שותפות ועבדה כמלצרית ומדריכת אירובי.
קריירה > ראשית דרכה

ההופעה הראשונה שלה על המסך הייתה הופעת אורח קטנה בסדרה "אור מנחה" בשנת 1989, ובסדרה "סיפורי חיים: משפחות במשבר". לאחר מכן שיחקה בסרטים "Naked in New York" ו"Getting In". לאחר מכן שיחקה בסרטו של רוברט רדפורד "חידון האשליות",
פלוקהארט הופיעה לראשונה בברודוויי בשנת 1994 בתפקיד לאורה במחזה "ביבר הזכוכית". פלוקהארט התחברה לשחקניות דיאן ויסט ופיי דאנאוויי במהלך עבודתה בסרטים "שתויים" ו"Jane Doe". בשנת 1996 הופיעה בסרט "כלוב הציפורים" והמשיכה להופיע ברודוויי במחזה "שלוש אחיות".
קריירה > "אלי מקביל"

בשנת 1997 קיבלה הצעה לשחק בסדרה של דייוויד אי קלי, "אלי מקביל" כדמות הראשית. היא התקבלה לתפקיד ושנה לאחר מכן קיבלה את פרס גלובוס הזהב על התפקיד. ב-29 ביוני 1998 הופיעה על שער ה"טיים מגזין".
קריירה > המשך דרכה

פלוקהארט שיחקה בתפקיד הלנה בגרסה של שנת 1999 של הסרט "חלום ליל קיץ". בשנת 2000 שיחקה בסרט "דברים שאפשר לדעת עליה". ובמחזה "מונולוגים מהווגינה".
בשנת 2004 הופיעה בסרט "הצילום האחרון" ולאחר מכן נסעה לספרד לצילומי הסרט "Frágiles" שיצא לאקרנים בשנת 2005. הציעו לה לגלם את דמותה של סוזן מאייר בסדרה "עקרות בית נואשות", אך היא סירבה.
מ-2006 עד 2011 שיחקה בסדרת הדרמה "אחים ואחיות". ב-2014 הופיעה פלוקהארט בעונה השנייה של הסדרה "Full Circle".
מ-2015 עד 2017 שיחקה בסדרה "סופרגירל" בתפקיד קאט גרנט. באותה שנה התארחה בעונה השנייה של סדרת הדרמה "מעגל שלם" בתפקיד אלן קלי.
בשנת 2024 גילמה את אשת החברה האמריקנית לי רדזיוויל בסדרת הדרמה האנתולוגית "אויבות: קפוטה נגד הנשים" שיצר ראיין מרפי עבור רשת FX Networks.
חיים אישיים

החל משנת 2002 היא בת זוגו של השחקן האמריקאי-יהודי האריסון פורד ולשניים יש בן שאימצה פלוקהארט בשנת 2001 בשם ליאם. במרץ 2009 הודיעו השניים על אירוסיהם. ב-15 ביוני 2010 הם נישאו.
קיכל

| --- | --- |

 
 מאכלים
 סוג:  מזון 
 מוצא:  ישראל 
 מרכיבים עיקריים:  ביצה 
 
קיכל (ביידיש: קיכל; ברבים קיכלך וגם קיכלעך, הקטנה של השם קוכן=עוגה) הוא קרקר או עוגיה מתוקה במקצת במטבח היהודי. עשוי מביצים, קמח וסוכר, מרדדים את הבצק לשטוח וחותכים לצורות של עניבת פרפר.
מאפיינים

קיכלך מיוצרים גם מסחרית כמאפים יבשים בצורת עניבת פרפר ומפוזר עליהם סוכר. הם הוגשו באופן מסורתי בקידוש בבתי הכנסת לאחר תפילות השבת והיוו פעם גם את הקינוח הפופולרי בראש השנה.
היסטוריה

נראה כי קיכלך התפתחו במרכז או במזרח אירופה בקהילות אשכנזיות עד המאה ה-19, ולאחר מכן צברו פופולריות ברחבי העולם היהודי בכל הגולה דרך הגירות היהודים לרבות ההגירות במאה העשרים. הקידוש בבתי הכנסת האשכנזים של תחילת המאה העשרים התרכז סביב הקיכלך, דג מלוח ושנאפס. יהודים בדרום אפריקה עדיין מגישים קיכל עם הרינג קצוץ, הגשת קיכל היה נוהג נפוץ גם בבתי כנסת אמריקאים עד שנות ה-50. קיכלך אוכלים לפעמים עם סוג אחר של מתאבנים או בתוספת מלוחים.
בשל המרקם הקל והאוורירי שלהן, העוגיות נקראות לפעמים "גורנישט", כלומר כְּלוּם, שׁוּם דָּבָר, מְאוּם.
לקיכלך יש מוניטין של עוגייה יבשה ולעיתים קרובות טובלים אותם במשקה חם כמו תה.
בהכנה עם קמח מצה ניתן לצרוך קיכלך גם במהלך חג הפסח.
הערות שוליים

↑  Nathan, Joan (2011-01-12). Joan Nathan's Jewish Holiday Cookbook (באנגלית). Knopf Doubleday Publishing Group. ISBN 978-0-307-77785-0.
↑  Levi, Yona (2019-12-15). "Is Kichel a Cracker or a Cookie?". aishcom (באנגלית). נבדק ב-2021-03-01.
↑  Kichels Recipe: Jewish Bow Tie Cookies
↑  Kichel
↑  Nathan, Joan (2002-09-04). "To the New Year, Southern Style". The New York Times (באנגלית אמריקאית). ISSN 0362-4331. נבדק ב-2022-05-29.
↑  "Folksongs. Patch, Patch, Kichelech! sung by Ruth Rubin". YIVO Archives. נבדק ב-2022-05-29.
↑  "Kichlach". Consulate of the General of Israel to the Mid-Atlantic. 1999. נבדק ב-2022-05-29.
1 2  Koenig, Leah (2019). "Kichlach: History Lesson". The 100 most Jewish foods : a highly debatable list (באנגלית). Alana Newhouse, Stephanie Butnick, Noah Fecks, Joana Avillez, Gabriella Gershenson. New York: Artisan. p. 153. ISBN 978-1-57965-927-1. OCLC 1089264811.
↑  Riklin, Matt (21 ינו' 2021). "Go Eat Houston: Kichel, teiglach and marunchinos, oh my!". Jewish Herald-Voice. נבדק ב-2022-05-29. {{cite web}}:  (עזרה)
↑  Mmm… kichelicious!
↑  Hoffmann, Wayne (2019). "Kichlach". The 100 most Jewish foods : a highly debatable list (באנגלית). Alana Newhouse, Stephanie Butnick, Noah Fecks, Joana Avillez, Gabriella Gershenson. New York: Artisan. p. 152. ISBN 978-1-57965-927-1. OCLC 1089264811.